Source: http://obecbzovik.sk/?stranka=vzn&vzncislo=4&vznrok=2014
Timestamp: 2018-01-22 16:31:56+00:00

Document:
VZN číslo 4/2014
č. 4 /2014
o odpadoch a poplatkoch za znečistenie ovzdušia
Obec Bzovík, Obecné zastupiteľstvo v Bzovíku na základe ustanovenia § 4 ods. 3 písm. g), § 6 a § 11 ods.4 písm. g) zákona č. 369/1990 Zb. o obecnom zriadení v znení zmien a doplnkov a § 39 ods. 6 zákona č. 223/2001 Z.z. o odpadoch a o zmene a doplnení niektorých zákonov v znení zmien a doplnkov ( ďalej „ zákon o odpadoch“) a § 46 a § 48 zákona č. 372/1990 Zb. o priestupkoch v znení zmien a doplnkov vydáva:
všeobecne záväzné nariadenie obce Bzovík č. 4 /2014
a) ich zhodnotenia alebo zneškodnenia v súlade s týmto zákonom vrátane zabezpečenia zberných nádob zodpovedajúcich systému zberu komunálnych odpadov v obci a zabezpečenia priestoru , kde môžu občania odovzdávať oddelené zložky komunálnych odpadov v rámci triedeného zberu.
b) ustanoviť podrobnosti o nakladaní s komunálnymi odpadmi a s drobnými stavebnými odpadmi (§ 39 ods.4 zákona o odpadoch), najmä o spôsobe zberu a prepravy komunálnych odpadov, o spôsobe separovaného zberu jednotlivých zložiek komunálnych odpadov, ako aj miesta určené na ukladanie týchto odpadov a na zneškodňovanie odpadov.
h) Odpadové hospodárstvo je činnosť zameraná na predchádzanie a obmedzovanie vzniku odpadov a znižovanie ich nebezpečnosti pre životné prostredie a nakladanie s odpadmi v súlade s týmto zákonom. Hierarchia odpadového hospodárstva:
a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť„)
b) právnická osoba a fyzická osoba podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na iný účel ako na podnikanie c) právnická osoba a fyzická osoba podnikateľ, ktorý je oprávnený užívať alebo užíva nehnuteľnosť nachádzajúcu sa v obci na účel podnikania
Všeobecné pravidlá nakladania s odpadmi
( 1 ) Systém zberu odpadov v rozsahu ustanovenom týmto VZN sa vyhlasuje za záväzný systém na celom katastrálnom území obce Bzovík.
( 2 ) Iné nakladanie s KO a DSO ( najmä premiestňovanie nádob z určených stanovíšť, ich používanie a iné účely , poškodzovanie, svojvoľné vytváranie skládok, vyberanie, alebo odnášanie zložiek odpadu zo zberných nádob ... ) sa prísne zakazuje. Zákaz sa nevzťahuje na organizované akcie triedeného zberu (zber papiera na školách a pod.) usporiadané po dohode s organizáciou poverenou zberom.
( 3 ) Obec je na základe žiadosti povinná zaviesť množstvový zber, u takej právnickej osoby alebo podnikateľa, ktorý preukáže, že:
a) Množstvo ním vyprodukovaných komunálnych odpadov a drobných stavebných odpadov je presne merateľné. ( Preratúva sa poplatok za l liter, objem zbernej nádoby a počet vývozov)
b) Komunálne odpady a drobné stavebné odpady sú až do ich odvozu vhodne zabezpečené pred stratou, odcudzením alebo iným nežiaducim únikom.
20 03 01 Zmesový komunálny odpad – O
- zber sa uskutočňuje podľa harmonogramu pravidelne každé 2 týždne – 26 x do roka
- na zber sú určené zberné nádoby sivé – 110 l (KUKA NÁDOBY) a 9 ks 1100 l veľkoobjemových kovových kontajnerov umiestnených pred bytovkami, obecným úradom a v cintoríne. Každý občan si vyloží zbernú nádobu na dostupné miesto – pred bránu rodinného domu, odkiaľ odpad zoberú pracovníci zmluvnej organizácie MP, a.s.. Zber sa uskutočňuje systémom zber od domu k domu. V čase upratovania rodinných domov môže každá domácnosť uložiť KO okrem KN aj do vriec – počet najviac 4 vrecia, ku kuka nádobe, pokiaľ je KO viac je potrebné zabezpečiť si vývoz odpadu veľkoobjemovým kontajnerom na obecnom úrade.
ZLOŽKY TRIEDENÉHO ZBERU KOMUNÁLNEHO ODPADU
A. Zložky KO, pre ktoré je triedený zber povinný:
Obec je povinná zaviesť a zabezpečovať: triedený zber komunálnych odpadov pre: papier, plasty, kovy, sklo, biologicky rozložiteľný komunálny odpad okrem kuchynského a reštauračného odpadu, ktorého pôvodcom je prevádzkovateľ kuchyne,
B Zber podľa potreby, najmenej dvakrát do roka pre:
objemné odpady, drobné stavebné odpady a odpady s obsahom škodlivín (použité batérie a akumulátory, odpadové motorové a mazacie oleje, farbivá, chemikálie a iné nebezpečné odpady),
C Zložky KO, pre ktoré je triedený zber dobrovoľný:
Obec môže zaviesť a zabezpečovať triedený zber komunálnych odpadov aj pre iné zložky KO, napr. textil, viacvrstvové kombinované materiály a pod.
D Zložky KO, pre ktoré je povinný triedený zber, ale nezabezpečuje ho obec:
elektroodpad z domácností vrátane elektroodpadu z osvetľovacích zariadení, lieky nespotrebované fyzickými osobami, kuchynský odpad od prevádzkovateľov stravovacích zariadení,
A.) Zber, preprava a zneškodňovanie KO a jeho zložiek
( 2 ) Pôvodca odpadu je povinný komunálny odpad triediť nasledovne:
1. 20 01 01 odpady z papiera – O
noviny, časopisy, zošity, katalógy, knihy, listy, kancelársky papier, papierové vrecká, lepenka, krabice z tvrdého dreva, kartón, obálky, letáky, telefónne zoznamy, plagáty, pohľadnice, zakladače, baliaci a krepový papier, papierový obal a pod.
plastové obaly, viacvrstvové kombinované materiály, voskovaný papier, papier s hliníkovou fóliou, obaly na mrazené potraviny, škatuľky od cigariet (s výnimkou kartónovej časti), silne znečistený alebo mastný papier, kopírovací papier a pod.
- zber sa vykonáva každú stredu v čase od 8.00 hod do 15.oo hod na Obecnom úrade, kde ho prevezme poverený pracovník, následne ho vyvezie zmluvná organizácia Marius Pedersen, a.s.
2. 20 01 02 odpady zo skla – O
vrchnáky, korky, gumy, porcelán, keramika, zrkadlá, drôtované sklo, fľaše z umelej hmoty, časti uzáverov fliaš, žiarovky, žiarivky, obrazovky, silne znečistené sklo (zeminou, farbami, potravinami) a pod.
- zbiera sa počas celého roka, na zber skla sú v obci určené veľkoobjemové kontajnery tzv. zvony zelenej farby umiestnené na 2 zberných miestach, 1 ks pri bytovkách v novej ulici a 2 pred obchodom Potraviny COOP Jednota v centre obce. Odtiaľ je sklo odvážené 1 x mesačne firmou Marius Pedersen, a.s. (MP)
3. 20 01 39 odpady z plastu – O
PE: číre a farebné fólie, vrecká, vedrá a fľaštičky od kozmetických a čistiacich prípravkov, vrecká od mlieka, prepravky fliaš, PET: fľaše od nápojov, sirupov, rastlinných olejov, PP: obaly od sladkostí, tégliky od jogurtov a rôzne plastové nádobky a hračky, PS: vodoinštalačné a elektroinštalačné rúrky, obaly kozmetických výrobkov, plastové okná a nábytok a pod.
- zbierajú sa do plastových vriec modrej farby, ktoré občan obdrží na obecnom úrade (počet vriec podľa potreby). Dátum zberu vyhlási obec vopred miestnym rozhlasom. Pôvodca odpadu vyloží modré vrece na dostupné miesto pred bránu rodinného domu, odkiaľ ho pracovníci Obecného úradu zoberú a dovezú na zberné miesto (zberné miesto za starým obecným úradom) kde budú vrecia uložené. Odtiaľ ich odvezú pracovníci zmluvnej organizácie MP, a.s.
- zber vykonáva zmluvná organizácia 1 x mesačne podľa vopred určeného harmonogramu
4. 20 01 40 odpady z kovu vrátane kovových obalov – O
kovové vrchnáky z fliaš a pohárov, kovové tuby od pást, kovové súčiastky, drôty a káble (bez bužírky), starý riad, obaly zo sprejov, kovový šrot, oceľ, farebné kovy, hliníkové viečko, hliníkový obal, kovové viečko, klinec, spinka, špendlík, kovová rúrka, starý kľúč, zámok, konzervy, oceľové plechovky, ventil, kovové obaly z potravín zbavené obsahu, hlavne konzervy z hotových jedál, paštét, potravy pre domáce zvieratá a z kompótov alebo plechovky z nápojov ako pivo, džúsy a energetické nápoje. Konzervy a plechovky pred odovzdaním je potrebné umyť, aby v nich neostali zvyšky jedál a nápojov.
kovy hrubo znečistené zvyškami jedla, farbami a rôznymi chemickými látkami,
- na zber malých kovov dostala každá domácnosť priesvitné vrece, ktoré je potrebné dopraviť na zberné miesto na obecný úrad, väčší odber je potrebné nahlásiť na obecný úrad, následne pracovníci obecného úradu vykonajú zber a kovy odvezú na zberné miesto, odkiaľ budú odvezené zmluvnou organizáciou MP, a.s.
5. 20 02 01 biologicky rozložiteľný komunálny odpad – O
vzniká v domácnostiach fyzických osôb
a) zelený odpad zo záhrad, dvorov, verejných priestranstiev, cintorína, parkov a pod.(20 02 01), sem patria: kvety, tráva, lístie, drevný odpad zo strihania a orezávania krovín a stromov, vypletá burina, pozberové zvyšky z pestovania, zhnité ovocie a zelenina, piliny, drevná štiepka, hobliny, drevný popol. Tento odpad je vhodný na kompostovanie (aj domáce).
b) biologicky rozložiteľný kuchynský odpad od fyzických osôb (20 01 08), patria sem: šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupinky z orechov, vlasy, chlpy, trus malých zvierat, papierové vrecko znečistené zeleninou, ovocím, maslom, džemom, potraviny po záručnej dobe, a pod. jedlé oleje a tuky (20 01 25),
c) iné biologicky rozložiteľné komunálne odpady - papier a lepenka (20 01 01), textílie (20 01 25), drevo (20 01 37, 20 01 38), kal zo septikov (20 03 04).
Zber z rodinných a bytových domov sa uskutoční 2 x do roka počas jarných a jesenných mesiacov podľa podmienok vegetačného obdobia, objem najviac do 1m3 odpadu. Zber uskutočnia pracovníci obecného úradu traktorom ZETOR s vlečkou nasledovne:
- občan vyloží pred bránu rodinného domu zelený odpad umiestnený na igelitovej plachte, prípadne ho uloží do plastového vreca alebo do nádoby, z ktorej pracovníci odpad vyložia na vlečku a následne vyvezú na kompostovisko v obci Bzovík. Termín zberu bude vopred vyhlásený MR. Počas roka je každý pôvodca biologicky rozložiteľného odpadu zo záhrad povinný zabezpečiť jeho skompostovanie na vlastnom pozemku. Je zakázané ukladať tento BRO do zberných nádob na zmesový KO, do veľkoobjemových kontajnerov určených na zber vybraných druhov odpadov alebo ho spaľovať.
- zelený odpad z verejných priestranstiev obce a cintorína sa bude zberať a vyvážať na obecné kompostovisko priebežne podľa potreby od jarných mesiacov do konca vegetačného obdobia, - konáre zo stromov RD na požiadanie občanov spracujú pracovníci obecného úradu štiepkovačom na štiepku, ktorú použijú na kúrenie v RD, alebo bude odvezená traktorom s vlečkou na obecné kompostovisko,
- Biologicky rozložiteľný kuchynský odpad občan odovzdá v uzavretom obale a jedlé oleje a tuky v uzavretej plastovej fľaši.
Zakazuje sa sypať biologicky rozložiteľný komunálny odpad do okolia miestneho potoka a iných vodných zdrojov!
B. Drobný stavebný odpad a objemný odpad
- patria na zberné miesto a do veľkorozmerných kontajnerov v rámci zberu veľkorozmerných, resp. objemných odpadov. Nepatria ku kontajnerom na bežný komunálny odpad.
K drobnému stavebnému odpadu patria v malom množstve zmesi betónu, tehál, obkladačiek, dlaždíc, keramiky a pod., ide o odpad, ktorý vzniká z bežných udržiavacích prác zabezpečovaných fyzickou osobou, ktoré nepresiahnu viac ako 1 m3 ročne od jednej FO. Ak FO vyprodukuje väčší objem takéhoto odpadu (nad 1m3) objedná si na obecnom úrade odvoz takéhoto odpadu na zberné miesto ( kontajner alebo vo vreciach) za osobitnú odplatu, ktorá nie je súčasťou miestneho poplatku za KO.
Ak bežné udržiavacie práce alebo rekonštrukciu rodinného domu vykonáva pre FO právnická osoba, alebo fyzická osoba – podnikateľ, nejde o drobný stavebný odpad, ale o stavebný odpad a pôvodcom je ten, kto tieto práce pre FO vykonáva.
Objemný odpad predstavujú komunálne odpady, ktoré sa svojou veľkosťou nevojdú do bežne používanej nádoby na zmesový KO v obci. Sú to hlavne: nábytok, kreslá, matrace, okná, dvere, nádoby, plechové rúry, opotrebované pneumatiky a pod.
Obec zabezpečuje 2 x do roka zber a prepravu drobného stavebného odpadu a objemného odpadu veľkoobjemovým kontajnerom a to v čase jarného a jesenného upratovania. Termín zberu bude vopred oznámený reláciou v MR.
Obec zabezpečuje 2 x do roka zber a prepravu použitých batérií a akumulátorov. V prípade potreby môžu občania použité akumulátory a batérie doniesť na zberné miesto na obecnom úrade. Zber a prepravu vykoná zmluvná organizácia MP, a.s., ktorá má oprávnenie na nakladanie s takýmto odpadom. V prípade prenosných použitých batérií a akumulátorov občania môžu tieto odovzdať aj distribútorovi batérií a akumulátorov.
Obec vydáva zákaz dávať akumulátory a batérie iným subjektom (pouliční zberači) !
- odpadové motorové a mazacie oleje
- obec zabezpečí najmenej 2x do roka zber a prepravu týchto olejov podľa požiadaviek občanov, termín zberu bude vopred oznámený MR. Ide výlučne o odpadové motorové a mazacie oleje, ktoré sú súčasťou komunálnych odpadov a nie o odpadové motorové oleje z podnikateľskej činnosti.
Obec podľa potreby zabezpečí aj zber farbív, chemikálií a iných nebezpečných odpadov najmenej 2 x do roka podľa požiadaviek občanov. Termín zberu bude oznámený reláciou v MR.
rozpúšťadlá, staré farby, lepidlá, živice, laky, kyseliny, zásady, fotochemické látky, pesticídy, a chemické prípravky na ošetrovanie rastlín, a drevín, umelé hnojivá, pracie a čistiace prostriedky, drevo obsahujúce nebezpečné lásky, handry znečistené olejom, farbami, obaly z nebezpečných látok a pod.
C - Zložky KO, pre ktoré je triedený zber dobrovoľný
1. 20 01 10 šatstvo – O
2. 20 01 11 textílie - O
- na zber opotrebovaného šatstva je určená zberná nádoba na šatstvo umiestnená pred obecným úradom počas celého roka. Vhodné na zber sú: čisté a suché šatstvo(všetky druhy odevov, prikrývky, deky, posteľná bielizeň), topánky (iba v pároch, nezničené), doplnky k oblečeniu (čiapky, šály a pod.),
- zber starých, poškodených a nepotrebných textílií sa uskutoční podľa požiadaviek občanov. Termín zberu a zberné miesta budú občanom vopred oznámené miestnym rozhlasom.
3. 19 08 05 kaly z ČOV - O
- likvidáciu zabezpečuje vlastník ČOV – obec Bzovík podľa potreby, najmenej 2 x do roka na kompostovisko Bzovík (BROD), objednaním si dopravného prostriedku na vývoz kalov.
4. 20 03 04 kal zo septikov a žúmp - O
- majitelia, nájomcovia, správcovia žúmp a septikov sú povinní na vlastné náklady zabezpečiť zneškodňovanie kalov a to objednávkou na prepravu podľa potreby organizáciou VEOLIA, a.s. závod Zvolen, alebo Marius Pedersen, a.s. Veľký Krtíš. Termín vývozu si každý občan dohodne sám.
5. viacvrstvové kombinované materiály - O
- sú tvorené minimálne dvoma kompaktne spojenými vrstvami, ktoré sú určené na manipuláciu a prepravu tovaru. Môžu sa zbierať samostatne, ale aj v rámci plastov alebo kovov. Obec ich zbiera v rámci plastov 1 x mesačne, ale je potrebné ich triediť osobitne do modrého vreca, zvlášť plasty a zvlášť viacvrstvové materiály. patria sem: viacvrstvové obaly od mlieka, smotany a iných mliečnych výrobkov, ovocných štiav a džúsov, vína, avivážnych prostriedkov a pod. nepatria sem: viacvrstvové obaly od kávy, vreckových polievok, pudingov, práškov do pečiva, práškového cukru, korenín, nanukov, kakaového prášku a pod.
D - Elektroodpad z domácností vrátane žiariviek a svietidiel
- jedná sa o zložky komunálneho odpadu, ktoré sa povinne zbierajú oddelene, ale na náklady iného subjektu ako obec.
- Nepatria do kontajnerov na zmesový komunálny odpad! - elektroodpad z domácností:
televízory, rádiá, počítačová, kancelárska a telekomunikačná technika, mobily, videá, diskmany, digitálne hodinky, variče, ohrievače, kávovary, práčky, elektromotory, ručné elektrické náradie, mobilné klimatizačné zariadenia a pod.
motorčeky na garážovú bránu, elektronické ovládanie žalúzií, plynové variče, autorádiá, vypínače a zásuvky, vírivky a pod.
- žiarivky a svietidlá
lineárna žiarivka, (neónka), kompaktná žiarivka ( úsporná žiarovka), svietidlá – umiestnené voľne, zabudované do stien, vreckové svietidlá, LED svetelné zdroje.
- humánne a veterinárne lieky nespotrebované fyzickými osobami
sú časťou komunálnych odpadov, ale ich zber je upravený v zák. č. 362/2011 Z.z. o liekoch a zdravotníckych pomôckach. Nespotrebované lieky nepatria do zmesového komunálneho odpadu, je potrebné ich odovzdávať do verejných lekární!
III. ČASŤ POPLATOK ZA ZNEČISŤOVANIE OVZDUŠIA
Poplatok za znečisťovanie ovzdušia platia právnické osoby a fyzické osoby oprávnené na podnikanie, ktoré prevádzkujú malé zdroje znečisťovania ovzdušia.
O poplatku právnickej osoby a fyzickej osoby oprávnenej na podnikanie, ktorá prevádzkuje malý zdroj znečisťovania ovzdušia rozhoduje obec.
Poplatok prevádzkovateľa malého zdroja sa pre každý zdroj určuje na kalendárny rok paušálnou sumou na základe údajov oznámených podľa zákona č. 401/1998 Z.z. § 6 ods. 4 a 5 úmerne k množstvu a škodlivosti vypustených znečisťujúcich látok alebo k spotrebe palív a surovín, z ktorých znečisťujúce látky vznikajú. Ročný poplatok prevádzkovateľa malého zdroja pozostáva zo súčinu poplatkov za všetky ním prevádzkované malé zdroje znečisťovania ovzdušia v jednej obci. Oznamovacia povinnosť prevádzkovateľa malého zdroja je do 15.2. príslušného kalendárneho roka.
Sankcie a oznamovacia povinnosť
Porušenie tohto VZN je podľa okolností priestupkom podľa ust. § 46, a §48 zák. č. 372/1990 Zb. o priestupkoch v znení noviel, alebo v prípade právnickej osoby správnym deliktom podľa ust. § 6 zákona č. 369/1990 Zb. o obecnom zriadení v znení noviel, ak nejde o priestupok, prípadne správny delikt podľa iného zákona, najmä podľa ust. § 78 a § 80 zákona o odpadoch, alebo o trestný čin.
( 1 ) Podrobnosti určovania miestneho poplatku za zber, prepravu a zneškodňovanie KO a DSO sú upravené vo VZN o miestnych poplatkoch za KO a drobné stavebné odpady č. /2014.
( 2 ) Obec prejednáva priestupky v OH a ukladá pokuty za priestupky.
( 3 ) Obec poskytuje držiteľovi odpadu informácie o umiestnení a činnosti zariadení na nakladanie s odpadmi na území obce, a o harmonograme vývozu odpadov.
Týmto VZN sa zrušuje Všeobecne záväzné nariadenie Obce Bzovík č 3/2013.
Obecné zastupiteľstvo v Bzovíku sa uznieslo na vydaní tohto VZN na svojom zasadnutí dňa: 06.11.2014 uznesením č.: 122/2014 a toto VZN nadobúda účinnosť dňom 01.01.2015
Plíšková otočila derby so Strýcovou, o semifinále Australian Open sa pobije so svetovou jednotkou

References: § 4
 § 6
 § 11
 § 39
 § 46
 § 48
 § 6
 § 46
 §48
 § 6
 § 78
 § 80